C 126/2
MT
Il-Ġurnal Uffiċjali tal-Unjoni Ewropea
21.3.2022
Il-Parti II tal-Anness II tar-Regolament (UE) 2018/848 tistabbilixxi r-regoli dwar il-produzzjoni tal-bhejjem.
Il-punt 1.5.2.5 tal-Parti II tal-Anness II tar-Regolament (UE) 2018/848 jiddikjara li l-“perijodu tal-irtirar bejn l-aħħar amministrazzjoni lil annimal ta’ prodott mediċinali veterinarju allopatiku sintetizzat b’mod kimiku, inkluż ta’ antibijotiku, f’kundizzjonijiet ta’ użu normali, u l-produzzjoni ta’ prodotti tal-għalf iffabbrikati b’mod organiku minn dak l-annimal, għandu jkun id-doppju tal-perijodu tal-irtirar imsemmi fl-Artikolu 11 tad-Direttiva 2001/82/KE (4), u għandu jkun millinqas 48 siegħa.”
Il-punti 1.5.1.2 u 1.5.1.3 tal-Parti II tal-Anness II tar-Regolament (UE) 2018/848 jiddikjaraw rispettivament dan li ġej firrigward tal-prevenzjoni tal-mard għall-bhejjem: “jistgħu jintużaw prodotti mediċinali veterinarji immunoloġiċi”, u “il-prodotti mediċinali veterinarji allopatiċi sintetizzati kimikament, inkluż l-antibijotiċi u l-boluses ta’ molekuli kimiċi allopatiċi sintetizzati, ma għandhomx jintużaw għal trattament preventiv”.
Dan jistabbilixxi distinzjoni impliċita bejn il-prodotti mediċinali veterinarji immunoloġiċi u l-prodotti mediċinali veterinarji allopatiċi sintetizzati kimikament.
Il-vaċċini huma prodotti mediċinali veterinarji immunoloġiċi u l-punt 1.5.2.5 tal-Parti II tal-Anness II tar-Regolament (UE) 2018/848 ma huwiex rilevanti għall-użu tagħhom.
Mistoqsija 2: Meta speċi ta’ annimal terrestri organiku li jipproduċi l-ikel tiġi ttrattata bi prodott mediċinali veterinarju użat f’konformità mat-termini tal-awtorizzazzjoni għall-kummerċjalizzazzjoni għal dik l-ispeċi, liema perjodu ta’ rtirar jenħtieġ li jiġi applikat bejn l-aħħar amministrazzjoni ta’ prodott mediċinali veterinarju allopatiku sintetizzat kimikament, inkluż ta’ antibijotiku, f’kundizzjonijiet normali ta’ użu, u l-produzzjoni ta’ oġġetti tal-ikel prodotti b’mod organiku minn dak l-annimal?
Tweġiba: Ir-Regolament (UE) 2018/848 japplika mill-1 ta’ Jannar 2022, kif stabbilit fl-Artikolu 61 tiegħu.
Il-premessa (43) tarRegolament (UE) 2018/848, tiddeskrivi l-intenzjoni tal-leġiżlatur fir-rigward tal-perjodu ta’ rtirar għall-annimali u tiddikjara li l-“ġestjoni tas-saħħa tal-annimali jenħtieġ li tkun primarjament ibbażata fuq il-prevenzjoni tal-mard.
[...] L-użu preventiv ta’ prodotti mediċinali allopatiċi kimikament sintetizzati, inkluż l-antibijotiċi, ma jkunx permess filproduzzjoni organika.
F’każ ta’ mard jew korriment ta’ annimal li jkun jirrikjedi trattament immedjat, l-użu ta’ dawn il-prodotti jenħtieġ li jkun limitat għall-minimu meħtieġ biex jerġa’ jiġi stabbilit il-benessri tal-annimal.
F’dawn il-każijiet, sabiex tiġi garantita l-integrità tal-produzzjoni organika għall-konsumaturi, il-perijodu uffiċjali tal-irtirar wara l-użu ta’ tali prodotti mediċinali kif speċifikat fil-leġiżlazzjoni rilevanti tal-Unjoni jenħtieġ li jkun id-doppju tal-perijodu normali talirtirar u jkollu tul minimu ta’ 48 siegħa.”
Il-Parti II tal-Anness II tar-Regolament (UE) 2018/848 tistabbilixxi r-regoli dwar il-produzzjoni tal-bhejjem; il-produzzjoni tal-bhejjem hija ddefinita fil-punt (27) tal-Artikolu 3, bħala li tfisser il-produzzjoni ta’ annimali terrestri domestiċi jew domestikati, inklużi insetti.
Il-punt 1.5.2.5 tal-Parti II tal-Anness II tar-Regolament (UE) 2018/848 japplika.
Din id-dispożizzjoni tiddikjara li l-“perijodu tal-irtirar bejn l-aħħar amministrazzjoni lil annimal ta’ prodott mediċinali veterinarju allopatiku sintetizzat b’mod kimiku, inkluż ta’ antibijotiku, f’kundizzjonijiet ta’ użu normali, u l-produzzjoni ta’ prodotti tal-għalf iffabbrikati b’mod organiku minn dak l-annimal, għandu jkun id-doppju tal-perijodu tal-irtirar imsemmi fl-Artikolu 11 tad-Direttiva 2001/82/KE (5), u għandu jkun mill-inqas 48 siegħa.”
Il-kontroreferenza għall-Artikolu 11 tad-Direttiva 2001/82/KE fir-Regolament (UE) 2018/848 tirreferi b’mod partikolari għat-tieni inċiż tal-paragrafu 2 ta’ dak l-Artikolu, li jiddikjara li “[...] kemm-il darba l-prodott mediċinali użat jindika perjodu ta’ rtirar għall-ispeċi konċernata, l-perjodu ta’ rtirar imsemmi m’għandux ikun inqas minn: — 7 ijiem għallbajd, — 7 ijiem għall-ħalib, — 28 ġurnata għal-laħam tat-tiġieġ u mammiferi inkluż xaħam u interjuri” u jenħtieġ li tiġi interpretata bħala referenza għall-perjodi ta’ rtirar ta’ prodotti mediċinali veterinarji użati fi ħdan jew barra mit-termini talawtorizzazzjoni għall-kummerċjalizzazzjoni.
(4) Id-Direttiva tal-Parlament Ewropew u tal-Kunsill 2001/82/KE tas-6 ta’ Novembru 2001 dwar il-kodiċi tal-Komunità rigward il-prodotti mediċinali veterinarji (ĠU L 311, 28.11.2001, p. 1) li se titħassar bir-Regolament (UE) 2019/6 tal-Parlament Ewropew u tal-Kunsill tal11 ta’ Diċembru 2018 dwar prodotti mediċinali veterinarji u li jħassar id-Direttiva 2001/82/KE (ĠU L 4, 7.1.2019, p. 4).
(5) Id-Direttiva tal-Parlament Ewropew u tal-Kunsill 2001/82/KE tas-6 ta’ Novembru 2001 dwar il-kodiċi tal-Komunità rigward il-prodotti mediċinali veterinarji (ĠU L 311, 28.11.2001, p. 1) li se titħassar bir-Regolament (UE) 2019/6 tal-Parlament Ewropew u tal-Kunsill tal11 ta’ Diċembru 2018 dwar prodotti mediċinali veterinarji u li jħassar id-Direttiva 2001/82/KE (ĠU L 4, 7.1.2019, p. 4).